**Ministru kabineta noteikumu projekta**

**"****Grozījumi Ministru kabineta 2010. gada 5. oktobra noteikumos Nr. 928 "Kārtība, kādā dibināmi valsts institūciju un pašvaldību apbalvojumi"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Valsts kancelejas iniciatīva un Ministru kabineta Apbalvošanas padomes 2017. gada 20. februāra protokols Nr. 1 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Atzinības raksts un Ministru kabineta balva ir Latvijas Republikas valdības augstākais apbalvojums, kas tiek pasniegts par personu ieguldījumu demokrātiskas un tiesiskas Latvijas valsts attīstībā, nozīmīgu darbību saimnieciskajā vai sabiedriskajā jomā vai nopelniem citās valstij nozīmīgās jomās.  Ministru kabineta Apbalvošanas padome reizi gadā izvērtē ierosinājumus par Ministru kabineta balvas piešķiršanu, bet ierosinājumus par Ministru kabineta Atzinības raksta piešķiršanu izvērtē mēneša laikā pēc to iesniegšanas. Gada laikā Ministru kabineta sēdē tiek pieņemti vidēji 12 Ministru kabineta rīkojumi par Ministru kabineta Atzinības raksta piešķiršanu.  Apbalvošanas padome vienojās par nepieciešamību mazināt administratīvo slogu – samazināt Ministru kabinetā iesniedzamo dokumentu skaitu; veicināt ierosinājumu objektīvu vērtēšanu, izskatot lielāku ierosinājumu skaitu vienlaikus; noteikt termiņus, kādos Apbalvošanas padome izskata ierosinājumus, lai ministri un Ministru prezidents varētu tos pasniegt pirms Latvijas valsts svētkiem – 4. maija, Latvijas Republikas Neatkarības atjaunošanas dienas, kā arī pirms 18. novembra, Latvijas Republikas proklamēšanas dienas.  Lai veicinātu objektīvu lēmuma pieņemšanu un rastu pārliecību, ka ierosinājums ir izvērtēts augstā līmenī, un lai novērstu apbalvojumu ierosinājumu dublēšanos, Apbalvošanas padome piedāvā noteikt, ka ierosinājumus par Ministru kabineta Atzinības raksta piešķiršanu un Ministru kabineta balvas piešķiršanu iesniedz attiecīgās nozares ministrs vai Ministru prezidents, savukārt pašvaldību vadītāji, Latvijas Pašvaldību savienības priekšsēdis vai citu nevalstisko organizāciju vadītāji iesniedz ierosinājumus ar attiecīgās nozares ministra starpniecību.  Ministru kabineta noteikumu projekts paredz, ka Apbalvošanas padomes sekretariāts apkopo visus ierosinājumus, kas iesniegti attiecīgajā periodā – līdz kārtējā gada 1. aprīlim un 10. oktobrim, izvērtē to atbilstību noteikumu prasībām. Tāpat paredzēta Apbalvošanas padomes rīcība steidzama lēmuma pieņemšanai, ja izņēmuma gadījumā Atzinības rakstu nepieciešams pasniegt citā laikā. Ministru kabineta noteikumu projekts paredz noteikt, ka turpmāk pašvaldību vadītāji, Latvijas Pašvaldību savienības priekšsēdis vai citu nevalstisko organizāciju vadītāji ierosinājumus Ministru kabineta balvas un Ministru kabineta Atzinības rakstu piešķiršanai iesniedz ar attiecīgās nozares ministra starpniecību |
| 3. | Projekta izstrādē iesaistītās institūcijas | Ministru kabineta Apbalvošanas padome, Valsts kanceleja |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru prezidents, ministri, pašvaldību vadītāji, Latvijas Pašvaldību savienības priekšsēdis vai citu nevalstisko institūciju vadītāji, kuri vēlas iesniegt ierosinājumus par Ministru kabineta Atzinības raksta vai Ministru kabineta balvas piešķiršanu |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta Apbalvošanas padome, Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Nav paredzēta jaunu institūciju izveide, likvidēšana, reorganizēšana |
| 3. | Cita informācija | Nav |

Anotācijas III, IV, V un VI sadaļa **–** projekts šo jomu neskar.

Ministru prezidents Māris Kučinskis

Vizē:

Valsts kancelejas direktors\_\_\_\_\_\_\_\_\_\_\_\_\_\_\_\_\_\_\_Mārtiņš Krieviņš

27.02.2017

531

Pļaveniece 67082911

irena.plaveniece@mk.gov.lv